**Упутство за писање сажетка чланка (prema ERIC Istitute of Education Sciences \*)**

**Стил писања**

* Користите карактеристичне речи, изразе, појмове и кључне речи из Вашег рада
* Користите прецизан, јасан и описни начин излагања
* Пишите пре с објективне него субјективне тачке гледишта
* Дефинишите специфичне термине и акрониме када се први пут појаве у раду
* Напишите сажетак од 100 до 250 речи
* Користите целе реченице
* Пишите у трећем лицу; не користите "ја" или "ми"
* Користите активне глаголске облике

**Елементи наративног сажетка**

Наративни сажетак је сумирање или синопсис комплетног извештаја у једном пасусу који би требало да садржи ове елеменате:

* ***Увод/циљ:*** представљање циљева и хипотеза истраживања или интервенције.
* ***Методe:*** навођење величине узорка, географске локације, етничких/расних фактора, променљивих, контрола, описа пројекта истраживања, детаља техника узорковања, поступака прикупљања података.
* ***Резултати:*** описивање добијених експерименталних или теоријских резултата, прикупљених података, уочених каузалних односа и корелација као и уочених ефеката.
* ***Закључак:*** бележење резултата и налаза као и њиховог односа са сврхом истраживања.

Евентуално:

* ***Препоруке:*** навођење импликација за даљу праксу и примене као и сугестије за накнадна истраживања и анализе.
* ***Додатни подаци:*** дати у заградама, односе се на постојање и број референци, табеле, графичке приказе, изложбене примере, инструменте тестирања, прилоге и допуне или додатни материјал у Вашем раду.

\* http://eric.ed.gov/?abstract